ЈАВНИ ПОЗИВ ЗА АНГАЖОВАЊЕ ЛИЦА ВАН РАДНОГ ОДНОСА

У МИНИСТАРСТВУ КУЛТУРЕ И ИНФОРМИСАЊА- СЕКРЕТАРИЈАТ МИНИСТАРСВА

**Предмет јавног позива**

У складу са усвојеним Планом интегритета Министарства културе и информисања, Директивом о ангажовању лица ван радног односа број: 021-02-59/2019-07 од 29.11. 2019. године, Министарство културе и информисања објављује јавни позив за ангажовање лица ван радног односа по основу уговорa о делу (на које се због вредности испод прописане законом не примењује Закон о јавним набавкама), за послове наведене у ажурираној референтној листи послова, која је саставни део овог јавног позива.

Током 2021. године Министарство ће у складу са организацијом рада и периодичним потребама ажурирати референтну листу послова и водити/ажурирати референтну листу лица која испуњавају услове за ангажовање.

**Период ангажовања**

Уговор о делу може се закључити до краја године.

**Услови ангажовања**

 Кандидат треба да има најмање 18 година живота, треба да поседује врсту и степен стручне спреме који су потребни за извршење посла који је предмет јавног позива, знања и вештине за извршење посла који је предмет јавног позива, а који се налази у референтној листи послова, да није осуђиван на казну затвора у трајању од најмање 6 месеци.

**Накнада**

Висина месечне накнаде за обављање послова наведених у референтној листи зависи од врсте, обима и сложености послова који се обављају и креће се у распону плата прописаних за државне службенике и намештенике.

**Садржај пријаве**

Заинтересована лица попуњавају Пријаву по јавном позиву, којa чини саставни део овог јавног позива, и уз њу достављају и радну биографију која поред личних података треба да садржи податке о образовању, податке о дужини радног искуства са кратким описом послова на којима је кандидат радио до подношења пријаве и о одговорности на тим пословима, податке о стручном усавршавању и податке о посебним областима знања, контакт адресу, е-маил адресу и телефон кандидата.

**Начин подношења пријава**

Пријаве се подносе на обрасцу Пријаве путем електронске поште на е-адресу .natasa.kapovic@kultura.gov.rs у року од три дана од дана објављивања јавног позива на интернет страници Министарства културе и информисања. Образац пријаве је саставни део овог јавног позива.

 Лице задужено за давање обавештења о јавном позиву: Наташа Каповић тел: 011/3345-557 од 9,00 до 12,00 часова. Образац пријаве је саставни део овог јавног позива.

**Избор кандидата**

Кандидати који испуњавају услове за обављање послова за које су поднели пријаве, могу бити позвани на усмени разговор. Обавештења о датуму и времену одржавања разговора кандидатима ће бити саопштена путем бројева телефона и електронске поште коју су навели у својим пријавама. Усмени разговори са кандидатима обављаће се у просторијама Министарства културе и информисања, ул.Влајковићева 3, Београд.

Кандидати који буду позвани на разговор, у обавези су да доставе доказ о стеченом образовању, доказ о радном искуству са описом послова на којима је кандидат радио до подношења пријаве, доказе о стручном усавршавању и посебним областима знања за извршење посла који је предмет јавног позива, а који се налази у референтној листи послова.